**Ағылшын тілінен олимпиадаларды**

**дайындау және ұйымдастыру туралы**

**әдістемелік ұсыныстар**

Мазмұны

Кіріспе

1. Шеттілдік білімнің деңгейлік моделі

2.Тапсырмаларды құрастыру талаптары

2.1. Күрделілік деңгейі

2.1.1. Олимпиаданың бірінші және екінші (мектептік және аудандық) кезеңдері

2.1.2. Олимпиаданың үшінші (облыстық) кезеңі

2.1.3. Олимпиаданың төртінші (Республикалық) кезеңі

2.2. Тапсырмаларды құрастырудың әдістемелік

және технологиялық дұрыстығы

3. Ағылшын тілінен Олимпиаданы ұйымдастыру және өткізу тәртібі

3.1. Жалпы ережелер

3.2. Ағылшын тілінен Олимпиаданың бірінші туры

3.2.1. Бірінші турдың тапсырмалар пакеті

3.2.2. Бірінші тур өткізілуінің жалпы рәсімі

3.2.3. Бірінші тур өткізу барысында қатысушылардың тәртіп ережелері

3.3. Ағылшын тілінен Олимпиаданың екінші туры

3.3.1. Екінші турдың тапсырмалар пакеті

3.3.2. Екінші тур өткізілуінің жалпы рәсімі

3.3.3. Екінші турдың өткізу барысында қатысушылардың тәртіп ережелері

4. Сайыстар өткізу рәсімі

4.1. Ауызша мәтінді түсіну сайысы (Listening)

4.2. Лексико-грамматикалық(Use of English)сайыс

4.3. Жазбамәтіндітүсіну (Reading) сайысы

4.4. Жазбасөйлеу (Writing) сайысы

4.5. Ауызшасөйлеу (Speaking) сайысы

5.Жазбажұмыстарыныңтексеруәдістемесіменауызшасайыстаұпайлардыңқойылуы

6. Қатысушылар жұмыстарының көрсетілімі мен олимпиада тапсырмаларының талдау рәсімі

7.Аппеляция рәсімі

Қорытынды

***Кіріспе***

Жаңа тарихи жағдайлар мемлекет пен қоғамда тұрғылықты, өзгерістердің қажеттілігін талап етеді. Білім жүйесінің стандарттарын жаңартуы – «Ұлт жоспары – бес институттық реформа жүзеге асыру бойынша 100 нақты қадам» («План нации -  100 конкретных шагов по реализации пяти институциональных реформ») президенттік бағдарламасының кілтті пунктерінің бірі.

Жаңартудың платформасына 12-жылдық білімнің кезеңдік енгізілуі және жоғарғы оқу орындары мен жоғары мектептің ағылшын тілінде оқытуға кезендік көшуі жатады. Мақсаты – «ЭЫДҰ елдерінің стандарттары негізінде адами капиталдың сапасын көтеру». («повышение качества человеческого капитала на основе стандартов стран ОЭСР (расшивровкасын білмеймін»).

Экономикалық өсу және индустрияландыру саласындағы реформалардың орындалу қадамдарының ішінде ағылшын тілі «экспорттық потенциалдың және шығарылатын кадрлардың бәсекеге қабілеттілігін көтеру» құралы ретінде айтылады. Осылайша, мамандығы мен біліміне тәуелді емес адамның табысты кәсіптік қызметінің маңызды факторы болып ағылшын тілін меңгеруі саналады. Шеттілдік білімнің мазмұны мен мақсатына қойылған жаңа әдістемелік қарастыру халықаралық талаптарға сай мәдениаралық қатынас субъектісін қалыптастыруға бағытталған.

Жаңарту - ағылшын тілін оқытудағы мақсаттарын жаңа бағыттауында, оқытудың деңгейлік моделінде және бағалаудың объективті халықаралық стандартты ұстанымдарында көрсетілген. Мақсаты- шеттілдік білім, онда мазмұны прагматикалық білім, білік, дағды ғана емес, сонымен қатар шетел тілі құралдарымен жеке тұлғаны дамыту болып табылады

«Шетел тілін білу деңгейі жалпыеуропалық құзіреттілікте», негізделген шеттілдік білімнің деңгейлік моделі деңгейлердің нақты саны мен олардың мазмұндық аспектін анықтайды да, шеттілдік білімнің үздіксіздігі мен ұстанымдарының ізбасарлығының орындалуын қамтамасыз етеді. Аталған модель шетел тілін оқытудың отандық жүйесінің мазмұнын үйлесімді біріктіреді де, әр деңгей бақылауының халықаралық-стандарт талаптарына сәйкес, тіл меңгеруінің деңгейін бағалауға мүмкіндік береді.

Жалпы білім беру пәндері бойынша олимпиадалар, оның ішінде ағылшын тілінен де, мектеп білім жүйесінің бөлінбес бөлігі ретінде шеттілдік білімінің замануи талаптарына сай болуы міндет. Олимпиада структурасы мен тапсырмалар мазмұны ЖЕБ шкаласына сай замануи тұрақты өзгерістерге ұшырап отыруы қажет.

Заманауи отандық және халықаралық стандартарға сай және жоғарыда көрсетілген өзгерістерді ескере отырып, ағылшын тілі олипиадасын ұйымдастыру және өткізу үшін осы әдістемелік ұсыныстар құрастырылған.

**1. Шеттілдік білімнің деңгейлік моделі**

«Шетел тілін меңгерудің жалпыеуропалық құзіреттілігі: үйрену, оқыту, бағалауға (Common European Framework of Reference, CEFR)», негізделген шеттілдік білімнің деңгейлік моделі деңгейлердің нақты саны мен олардың мазмұндық аспектін анықтайды да, шеттілдік білімнің үздіксіздігі мен ұстанымдарының ізбасарлығының орындалуын қамтамасыз етеді. Аталған модель шетел тілін оқытудың отандық жүйесінің мазмұнын үйлесімді біріктіреді де, әр деңгей бақылауының халықаралық-стандарт талаптарына сәйкес, тіл меңгеру деңгейін бағалауға мүмкіндік береді.

«Шетел тілін үйренудің жалпыеуропалық құзіреттілік деңгейі» жүйесіне сәйкес, оқушылардың білімі мен дағдылары үш ірі топқа бөлінеді, олар алты деңгейге бөлінеді.

**A** Қарапайым білу

**A1** Шекті қалыпты деңгейі (Elementary)

**A2** Шекті меңгеру деңгейі (Pre-Intermediate)

**B** Өзіндік жетік білу

**B1** Шекті деңгейі (Intermediate)

**B2** Шекті озықдеңгейі (Upper-Intermediate)

**C** Еркін меңгеру

**C1** Кәсіби меңгеру деңгейі (Advanced)

**C2** Жетік меңгеру деңгейі (Proficiency)

Белгіленген деңгейлер ұлттық білім жүйесінің ерешеліктерімен үйлесімді және қабылданған білім құрылымына сәйкес орындалады:

Орта мектептің бастауыш сыныптары үшін оқытудың бастапқы бағдарламасы ұсынылады:

Негізгі буынға (5-10 сыныптар) –А1, А2 деңгейлері;

12-жылдық профильдік сыныптарына (11-12 сыныптар) –В1 деңгейі және профильді- бағытталған оқыту бағдарламары;

Мамандырылған мектептер үшін –В2 4-і деңгейінің стандарттары мен бағдарламары.

Толық орта мектеп оқушыларының шетел тілінен дайындығы жалпыеуропалық және әлемдік стандарттарға сай және тілдік құзыреттілігін халықаралық бағалау жүйесі бойынша бағалануы мүмкін. Қазақстан Республикасының шеттілдік білімінің жаңартуы Олимпиада мазмұнында және жаңартылған құрылымында тәжірибесі маңызды, коммуникативті біліктерін меңгерген мәдениаралық коммуникация субъектін қалыптастыру факторлардың бірі болып көрсетілген.

**2 Тапсырмаларды құрастыру талаптары**

**2.1. Күрделілік деңгейі**

Ағылшын тілінен олимпиада тапсырмаларының негізі - Кембридж (Cambridge ESOL сертификаттары) деп аталған халықаралық емтихандар тобы;

Жеткіншектер мен балаларға арналған емтихандар: YLE, КЕТ for Schools, PET for Schools, FCE for Schools; және жалпы ағылшыннан емтихандар: КЕТ, PET, IELTS Life Skills, FCE, CAE, СРЕ, IELTS.

Олимпиада тапсырмаларын құрастыру барысында, жоғарыда аталған емтихандардың тек қана ерекше материалдары қолданылады. Мазмұндық компоненті және тілдік күрделілігі сыныпқа, жасына және Олимпиада кезеңіне сай таңдалады. Арнайы мамандандырылған емтихандардың материалдары, мысалы BEC (Business English) немесе TKT (Teaching Knowledge Test) қолданылмайды.

**2.1.1 Олимпиаданың бірінші және екінші**

**( мектептік және аудандық) кезеңдері**

Ұсынылған деңгей: А2-В1

Ұсынылған емтихандар: YLE, КЕТ for Schools, PET for Schools, КЕТ, PET.

Ескертулер:

-YLE (Young Learners test) – 7- ден 13 жасқа дейінгі балаларға арналып құрастырылған емтихандар топтамасы;

-Key (KET) for Schools - жалпы ағылшын тілінен Кембридж емтихандар топтамасының бірінші; ағылшын тілінен жазба және ауызша меңгеруінің базалық деңгейіне жеткенін дәлелдейді.

-Preliminary (PET) for Schools - жалпы ағылшын тілінен Кембридж емтихандар топтамасының бірінші; ағылшын тілінен жазба және ауызша меңгеруінің орта деңгейіне жеткенін дәлелдейді.

- First (FCE) for Schools – ортадан жоғары деңгейде ағылшын тілін меңгерген оқушыларға арналған сертификат; жоғары оқу орындарына түсуіне пайдалы.

Осы кезеңде барлық тапсырмалар деңгейі Қазақстанда жалпы орта білім беру мектептеріне қабылданған «Шетел тілін үйренудің жалпыеуропалық құзіреттілік деңгейі» жүйесіне сәйкес. Ұлттық стандартқа сәйкес барлық мектептер оқушылары ( ауыл, қала) тапсырмалардың көбін орындай алады.

**2.1.2 Олимпиаданың үшінші (облыстық) кезеңі**

Ұсынылған деңгей: В1-С1

Ұсынылған емтихандар: KET, PET for Schools, PET, IELTS Life Skills, FCE for Schools, FCE, IELTS (толық көлемде емес).

Ескертулер:

-Key (KET) – күнделікті жағдайларда ағылшын тілінде жеткілікті базалық деңгейде сөйлесу дағдыларын дәлелдейтін емтихан.

-Preliminary (PET) – ағылшын тілін меңгергенінің орта деңгейін дәлелдейтін емтихан.

-IELTS Life Skills ауызекі сөйлеуге теңделеді және А1 мен В1 деңгейіндегі мазмұндама.

- First (FCE) – күнделікті жұмыс немесе оқу жағдайларда сөйлеу және жазу қабілеттерін ортадан жоғары деңгейде дәлелдеу үшін қажет сертификат.

Олимпиаданың үшінші кезең қатысушыларының негізгі орта мектеппен салыстырғанда қоммуникативті- мәдениаралық білігі кеңірек тексеріледі. Тапсырмалар күрделілігінің деңгейі жалпы орта білім беру мектептерінің 9,10,11 сыныптарына қабылданған орта стандарты деңгейінен жоғарырақ. В2 мен С1 деңгейлерінің материалдарын пайдалануы Олимпиаданың келесі кезеңіне қатысушыларды таңдауға мүмкіндік береді.

**2.1.3 Олипиаданың төртінші (Республикалық) кезең**

Ұсынылған деңгей: В2-С1 (С2 деңгей материалдарын орта көлемде пайдалануы мүмкін).

Ұсынылған емтихандар: FCE for Schools, FCE, IELTS, CAE, СРЕ (аратұра).

Ескертулер:

- IELTS (International English Language Testing System)

-Advanced (CAE) – жоғары деңгейде ағылшын тілін меңгергенін дәлелдейтін сертификат; дүниежүзі бойынша жоғары оқу орындарына түсу үшін сертификат.

-Proficiency (CPE) - ағылшын тілін кәсіптік деңгейде меңгергенін дәлелдейтін сертификат.

Олимпиаданың соңғы кезеңінде қатысушылардың шетел тілін В2 орта деңгейден кем емес меңгергендіктен, мектептік бағдарлама шеңберінде 100 пайыз орындауына әкеледі. Сондықтан, ағылшын тілінен Олимпиаданың Республикалық кезеңінің жеңімпаздарын сапалы таңдауға мектеп бағдарламасынан тыс тілдік материал пайдалануы қажет.

**2.2 Тапсырмаларды құрастырудағы әдістемелік**

**және технологиялық дұрыстығы**

Байқаулар, олимпиадалар – қатысушылардың коммуникативті біліктілігін жүйелі тексеру, яғни сөйлеу қызметінің барлық түрлерін тексеру. Тапсырмалар проблемалық-іздену сипатта да болуы және оқушылардың шығармашылық әлеуетін анықтауы қажет.

Тапсырмалардың тілдік және мазмұнды қосымшалары жас ерекшелігіне және олимпиада кезеңіне сай күрленеді.

Күрделіліктің деңгейлері бір сынып ішінде бір сатыға ғана сәйкес болмауы мүмкін. (Шетел тілін меңгеру деңгейінің жалпыеуропалық құзіреттілігі. қараңыз).

Қатысушылар кемінде бір тапсырманы орындау үшін, күрделілігі әр түрлі тапсырмалар сәйкестендіру қажет, яғни тапсырмалар күрделі және жеңіл болуы қажет.

Алуан түрлі тапсырмалар қолданылуы ұсынылады:

-клоуз-тест – мәтінде бос орындарды толықтыру, мысалы дұрыс формадағы етістіктермен, артикльдермен және т.б.;

-қиылыс таңдау - бірліктердің екі тізімінен берілген сәйкестігіне қарай жұптар біріктір, мысалы синонимдерді таңдау;

-альтернативтік таңдау- дұрыс/ бұрыс, иә/жоқ;

-көптік таңдау – бірнеше дистрактор және бір дұрыс жауаптың нұсқасы;

- жабық типтегі сұрақтарға жауап – бір сөзбен немесе сөйлемнен тұратын қысқа жауап;

- ашық типтегі сұрақтарға жауап – толық жауап. NB! Тапсырмалардың аталған түрін тек жазба және ауызша сөйлеуді тексеру барысында пайдалануы дұрыс;

- реттеу – шашылған элементтерді дұрыс жүйеде құрастыру; мысалы, жеке сөздерден сыпайы сөйлем құрастыру;

-трансформация – мысалы, етістікті жұрнақ арқылы зат есімге айналдыру;

- грамматикалық / лексикалық / орфографиялық / стилистикалық / тыныс белгілер қателерін түзету;

- сөйлемді аяқтау– жеткіліксіз компоненті табу;

- тілішіндегі сөзді айналдыру(перефразирования) – мысалы, сөйлемдерді төлеу сөзге айналдыру.

Тапсырмалардың барлығы шығармашылыққа бағытталған болуы қажет. Көп көлемде бір-бірімен байланыспайтын сұрақтарға көптік таңдау форматын пайдалануы ұсынылмайды.

Тапсырмалардың құрамы дара, түсінікті, аяқталған болуы қажет. Дұрыс құрастырылған тапсырмада жауаптың бірнеше дұрыс нұсқалары болмауы қажет.

Ауызша және жазбаша сайыстарда (бұдан әрі Listening и Reading), және лексико –грамматикалық сайыста (бұдан әрі Use of English) әр жеке сұраққа бір ғана дұрыс жауабы болуы қажет. Әр тапсырма бір мысалмен 0 (нөл) нөмірімен көрсетілуі керек: *One example (0) has been done for you. Eg.: 0 - B*

Әр сайыстың орындалу уақытын белгілеу қажет. (\*1). Сонымен қатар әр сайыстағы максималды мүмкін ұпайын көрсету .(\*2); әр тапсырмадағы бір дұрыс жауабы үшін берілетін ұпайын көрсету қажет;

Сайыс ішіндегі әр тапсырма үшін жалпы ұпай (\*4). Мысалы:

|  |
| --- |
| *Listening*  *Time -30 minutes (\*1)*  *Total – 20 points (\*2)*  *Task 1. … One example (0) has been done for you. Eg.: 0 - B*  *…*  *…*  *1 correct answer = 1 point (\*3)*  *Total= 10 points (\*4)* |

Тапсырмаларды құрастыру барысында, халықаралық тілдік емтихандарға бағытталған және қолжетімді түпнұсқа материалдарын қолданылу ұсынылады. Әр тапсырмадан кейін тапсырманы құруда қолданған материалға интернет сілтемесін немесе нағыз берілген ақпарат көзін көрсету қажет. Мысалы, *© Succeed in Cambridge English, Advanced 10 CAE Practice Tests, A.Betsis, 2015, p.90*

Өткен Олимпиадалардың тапсырмаларын қайтадан пайдалануға тыйым салынады. Олимпиада тапсырмаларын құрастыруға өткен жылдары пайдаланған тест жинақтары мен басқа оқу- әдістемелік дереккөздерді ағылшын тілінен Олимпиаданың Республикалық кезеңінде қолданылуға ұсынылмайды.

Заманауи, аутентикалы, тақырыптық және әлеуметтікмәдени барабар мәтіндер арнаулы емес және нормативтік емес лексика қолдану ұсынылады.

Шеттілдік білімнің отандық жүйесінде қабылданған күрделілік деңгейі әр сыныпқа арналған тілдің күрделілігі сай болуы қажет. Материалдың зияткерлік күрделілігі олимпиада қатысушылар ортасына сай болуы қажет. Сонымен бірге мәтіндік материалдың жанры мен типі тексерілетін сөйлеу дағдысына сай болуы қажет. Материалдар оқушылардың жеке қызығушылықтарына және жас ерекшеліктеріне де сай болуы қажет, оларды ғылыми-техникалық жаңалықтарға жақындату және жалпы ой-өрісін кеңейтуге қажет.

**3 Ағылшын тілінен Олипиаданы ұйымдастыру және өткізу тәртібі**

**3.1 Жалпы ережелер**

Ағылшын тілінен Олимпиаданың барлық кезеңдері (мектептік, аудандық, облыстық, республикалық) жалпы білім пәндер Олимпиадасының аясында аймақ, мектеп, сынып, қатысушылардың жасына бөлмей бірдей өткізіледі.

Олимпиаданың әр кезеңі сөйлеу қызметінің барлық түрлерін бағалайтын емтихан ретінде өткізіледі. Сыныбына, кезеңіне, аймағына қарамай, барлық емтихан 5 модульден тұрады:

-Ауызша мәтінді түсіну сайысы (бұдан әрі Listening)

- Лексико-грамматикалық сайыс ( бұдан әрі Use of English)

- Жазбаша мәтінді түсіну сайысы (бұдан әрі Reading)

- Жазбаша сөйлеу сайысы (бұдан әрі Writing )

- Ауызша сөйлеу сайысы (бұдан әрі Speaking)

Бірінші кезең төрт модульден тұрады, оларды бір күнде үзіліссіз жоғарыда көрсетілген ретте тапсырады. (Listening, Use of English, Reading, Writing)

Бірінші кезеңнің жалпы ұпайы-100 ұпай, байқау бойынша келесіге бөлінеді: Listening - 20 ұпай; Use of English - 20 ұпай; Reading - 20 ұпай; Writing - 40 ұпай.

Олимпиаданың екінші кезеңі- ауызша сөйлеудің сайысы (Speaking) келесі күні немесе бір күннен кейін өткізіледі. Екінші кезеңнің жалпы ұпайы- 100 ұпай.

Олимпиада қатысушылары бағдарламада қарастырылған барлық сайыстарға қатыстырылады. Бірінші турдың нәтижелері екінші турға қатыстырмауға негіз бола алмайды. Қорытынды баға бірінші және екінші турлардың орташа ұпайы болып саналады. Келесі формула бойынша (1 тур +2 тур) ÷ 2 есептеледі.

**3.2 Ағылшын тілінен Олимпиаданың бірінші туры**

**3.2.1 Бірінші турдың тапсырмалар пакеті**

Бірінші турдың тапсырмалар пакетіне енеді:

а) тарату материалы - жазбаша мен ауызша сөйлеу түсінігін тексеру тапсырмалар жинағы, лексико-грамматикалық тест және жазбаша сөйлеуін тексеруге арналған сұрақтар. Әр сынып үшін бір нұсқа.

б) жауап парақтары тапсырмалар жинақтама санына сәйкес.

в) үлестірмелі материалды даналауда техникалық қате жіберу жағдайында жауап парақтары, екі сигналдық тапсырмалар жинағы;

г) ауызша сөйлеу түсіну сайысы үшін аудиомәтіндер жазылған бір СD/DVD диск немесе басқа электронды жеткізуші Дыбысжазба Қазылар алқа мүшелерімен қосылады да тоқтатылады.

д) мәтін нұсқасы (транскрипция), тарату материал жинағына енбейді. Техникалық себептермен цифрлік жазбаны қосу мүмкіндігі болмаған кезде, қазылар алқасының мүшелері мазмұндама мәтінін үш рет ауызша оқиды.

е) шимайжазба дәптері. Қатысушылар дәптерді жауап парағымен және мәтін жинағымен бірге тапсырады.

ж) жазба сөйлеудің критерийлері мен и параметрлері, қазылар алқасына бір данасы ұсынылады.

Олимпиаданың әр қатысушысында өз тапсырмалар жинағы болуы қажет. Олимпиада қатысушылары бірлесіп немесе кезекпен тапсырмаларды орындамауы тиіс.

**3.2.2 Бірінші турды өткізудің жалпы рәсімі**

Ағылшын тілінен Олимпиаданың бірінші турын өткізу үшін әр сыныпқа қажет:

а) сайысты өткізу үшін үлкен аудитория.

Олимпиадаға 8,9,10,11 сынып оқушылары қатысса, бірінші турды өткізу үшін 4 аудитория дайындау қажет.

б) сайысқа аудиотаспаны жүргізу үшін Listening (CD плеер, ноутбук немесе жеке компьютер) + колонкалар немесе басқа дыбыс күшейткіштері.

в) барлық қатысушыларға бөлінетін сағат.

г) әр сайыстың және жалпы бірінші турдың басталу және аяқталу уақыты белгіленген тақта.

- Бірінші турдың барлық сайыстары өткізілу кезінде әділ-қазы мүшелері қатысуы міндетті.

- Дыбыстық файлдарды жаңғыртатын техникалық жабдық сапалы жұмыс істейтінін және аудиторияның кез келген жерінде аудиомәтін жақсы естілетінін әділ-қазы мүшелері алдын ала тексеріп алуы қажет.

- Тапсырма пакетін әділ-қазы мүшелері олимпиада қатысушылар алдында ашады немесе қатысушылардың біреуіне ашуды ұсынады.

- Қазылар алқасының мүшелері жауап парақтарын таратады, оларды толтыру және тапсырмаларды орындау рәсімінің тәртібі туралы қазақ/орыс тілінде нұсқау жүргізеді.

- Қатысушылар белгіленген формат бойынша жауап парағының тек бастапқы бетін толтырады.

- Қазылар алқасының мүшелері олипиада қатысушыларына тапсырмалар жинақтамаларын таратады.

- Қатысушыға тапсырмалар жинақтамасымен танысу үшін бір минут беріледі.

Қатысушы дұрыс емес, түсініксіз және толық емес емтихан пакетін оған берді деп есептесе, қазылар алқасына жылдам хабар беруі керек.

- Қазылар алқасының мүшелері шимайжазба дәптерлерін таратады; тапсырмалар мәтіндері де шимайжазба ретінде қолданылуы мүмкін. Жауаптардың барлығын белгіленген жолдарға жазу керек. Шимайжазба дәптері, тапсырмалар парақтары бірге тапсырылса да, аппеляция кезінде бағаны өзгертуге негіз бола алмайды.

- Қазылар алқасының мүшелері әр тапсырманың басталу және аяқталу уақытын тақтада белгілейді. (мысалы: Reading: 9.00 – 10.00 және т.б.). Тапсырманы орындау уақытының аяқталуына 15 және 5 минут қалғанда, қазылар алқасының мүшелерінің бірі қалған уақыт туралы ескертеді. Бірінші турдың техникалық үзілістермен бірге жалпы уақыт созылымы 180 минуттан аспауы керек.

- Қазылар алқасы барлық аудитория немесе жеке қатысушыға қосымша уақыт бермейді, тек қана бір уақытта Олимпиада қатысушыларының барлығының уақытын алған форс-мажор болған жағдайда. (мысалы, дыбыстық мәтінді тыңдау уақытында электр жарығының болмауы).

- Қазылар алқасы тапсырмалар мазмұны бойынша сұрақтарға жауап бермейді.

- Қазылар алқасы жазба сайыстың ұпайларын сайыстың аяқталғанынан кейін жеке оқушыларға да, бүкіл сыныпқа да жарияламайды. Ұпайлар барлық қазылар алқа мүшелерінің талдауынан кейін, бірінші турдың қорытынды хаттамасына енгізіледі де қазылар алқа төрағасының қолымен бекітіледі.

**3.2.3 Бірінші тур кезінде қатысушылардың тәртібі**

- Олимпиада қатысушылары аудиторияға тіркеу тізімі бойынша жеке құжатына сай жіберіледі.

- Қатысушы өзімен аудиторияға қалам, қарындаш, өшіргіш, механикалық сағат, шоколад, су кіргізе алады.

- Аудиторияға ұялы телефон, планшеттер, диктофондар және тағы басқа техникалық құралдар оның ішінде iWatch операциялық жүйесі бар сағат кіргізе алмайды.

-Аудиторияға қағаз, сөздіктер, жеке блокноттар, анықтамалық және басқа оқулықтарды кіргізуге рұқсат берілмейді.

- Жауап парақтарында авторлықты білдіретін жазулар, сурет салуға немесе басқа жазулар жасауға тыйым салынады, ондай әрекет жасалған сәтте жұмыс шифры бұзылған болып саналады да бағаланбайды.

- Жауаптар тек қара немесе көк сиямен жазылады. Қызыл, жасыл немесе басқа түсті сиялармен және қарындашпен орындалған жұмыстар бағаланбайды.

- Жауап парақтарындағы түзетулер қорытынды жауаптың бір жақты трактовкалануы қате деп саналмайды.

- Жазуы түсінікті болуы керек. Жанжал шыққан жағдайларда (мысалы, а немесе d) жауап қатысушыға берілмейді.

- Сайыс кезінде қатысушылар өз тесттік уақыт мөлшерінде аудиториядан бір-бірден және кезекшінің қарауында шығарылады.

- Қатысушы аудиожазбаны тыңдау кезінде, құжатты толтыру, тестті орындау туралы нұсқаулық пен тапсырмаларды тарату мен жинау кезінде аудиториядан шыға алмайды.

- Қатысушы аудиториядан тапсырмаларды немесе жауап парағын тест орындау кезінде және оның аяқталғанынан кейін де шығара алмайды.

- Қатысушылар бір-бірінің жұмыстарын көрмеу үшін белгілі қашықтықта отыруы қажет.

- Қатысушылар Олимпиада тапсырмаларын орындау кезінде аудиториядағы басқа оқушылармен сөйлеу, дыбыстық немесе басқа кедергілер (қаламмен үстелді соғу, орындықта серпілу) жасауға болмайды.

- Қатысушылар қазылар алқасына немесе кезекшілерге тапсырмалар мазмұны бойынша сұрақ қоя алмайды (мысалы, сөздің аудармасы, жауабы дұрыс па, жоқ па және т.б)

Жоғарыда көрсетілген ережелерді бірнеше мәрте бұзғаны үшін қатысушы аудиториядан шығарылады да жұмысы бағаланбайды.

**3.3 Ағылшын тілінен Олимпиаданың екінші туры**

**3.3.1 Екінші турдың тапсырмалар пакеті**

Әр кезеңнің екінші турдың тапсырмалар пакетіне енеді:

а) әр сынып үшін тапсырмалардың бірнеше нұсқасы;

б) қатысушылар санына сай жауаптың таза хаттамалар формалары;

в) барлық қатысушыларға бірдей бағалау парағы (кесте);

г) ауызша сөйлеу бағасының критерийлері мен параметрлері, бір дана қазылар алқасына беріледі.

Олимпиаданың бірінші, екінші, үшінші кезеңдерінде қазылар алқасы өз шешімдерімен қатысушыларға 1-2 минут ауызша жауап дайындауға бере алады. Республикалық кезеңде ауызша жауап дайындауға уақыт берілмейді.

**3.3.2 Екінші турдың өткізілуінің жалпы рәсімі**

Ағылшын тілінен Олимпиаданың екінші турын өткізу үшін әр сыныпқа қажет:

а) күту үшін бір үлкен аудитория.

б) сайысты өткізу үшін бір (кіші) аудитория.

Олимпиадаға 8,9,10,11 сыныптар қатысса, екінші турды өткізу үшін 8 аудитория дайындау қажет.

в) қатысушылардың жауаптарының аудио немесе видеожазбаларын жазу үшін қажетті техникалық құралдар (магнитофон, цифрлық диктофон немесе компьютер).

- Екінші турдың өткізу барысында қазылар алқасының барлық мүшелері аудиторияда болуы тиіс.

- Қазылар алқасы аудио/бейне жазбаны өткізу үшін дайындалған техникалық құрал сапалы түрде жұмыс істейтінін және жазылған мәтін жақсы естілетінін алдын ала тексеріп алуы қажет.

-Қазылар алқасы екінші турдың өткізу рәсімі және тәртіп ережелері туралы қазақша/орысша нұсқау жүргізеді.

- Күту аудиториясында қазылар алқасы олимпиада қатысушыларының қатысуымен тапсырмалар пакетін өздері ашады немесе қатысушылардың біреуіне ашқызады.

Тапсырмалар қатысушыларға алдын ала таратылмайды. Оқушылар бір нұсқаны Speaking өткізу аудиториясында ауызша жауап беру алдында таңдап алады.

Сонымен, тапсырмаларды ауызша сайыс өткізу үшін аудиторияға алып кетеді.

- Қатысушылар жұптары мен кезекшілікті еркін түрде қазылар алқа мүшелері немесе аудиториядағы кезекшілер құрайды.

Бір мектеп немесе бір аймақтан келген қатысушыларды жұпқа бірге қою дұрыс емес.

- Емтихан кезінде аудиторияда жұмыс тілі ретінде тек ағылшын тілі есептеледі. Қазақ немесе орыс тілдерінде түсіндірме, сұрақтар, нұсқаулар жасауға болмайды.

- Қазылар алқасына ауызша жауаптардың аудиожазба жүргізуге ұсыныс беріледі. Олимпиаданың бірінші, екінші, үшінші кезеңдерінде жауаптардың жазбасын жасау мүмкін, бірақ міндетті емес. Төртінші кезеңде жауаптардың жазбасын жасау міндетті.

- Қазылар алқасы жеке жұпқа немесе қатысушыға қосымша уақыт бермейді, тек ойламаған жағдайлардың болуына қатысты барлық қатысушыларға бірден кедергі жасаған кезде (мысалы, жауап жазба жасаған кезде электрқуатының өшірілуі).

- Қазылар алқасы ауызша сөйлеу сайысының барысында қатысушылардың жауаптарын әңгімелемейді, түзетпейді және бағаламайды.

- Қазылар алқасы ауызша сайыстың ұпайларын сайыстың өткізгенінен кейін жеке қатысушыға да, бүкіл сыныпқа да жарияламайды. Ұпайлар барлық қазылар алқа мүшелерінің талдауынан кейін екінші турдың қорытынды хаттамасына енгізіледі де қазылар алқа төрағасының қолымен бекітіледі.

**3.3.3 Екінші турдың өткізу барысында қатысушылардың тәртіп ережелері**

- Олимпиада қатысушылары күту аудиториясына тіркеу тізімі бойынша жеке құжатына сай жіберіледі.

- Қатысушы өзімен механикалық сағат, шоколад, су кіргізе алады.

--Аудиторияға қағаз, сөздіктер, жеке блокноттар, анықтамалық және басқа оқулықтарды кіргізуге рұқсат берілмейді.

- Екі аудиторияда да ұялы телефон, планшеттер, диктофондар және тағы басқа техникалық құралдар оның ішінде iWatch операциялық жүйесі бар сағат кіргізе алмайды.

- Байқау барысында күту аудиториясынан қатысушылар бір-бірден және кезекші қарауымен шыға алады.

- Қатысушы ауызша жауап беріп жатқан кезінде немесе Speaking сайысы бойынша беріліп жатқан нұсқау кезінде аудиториядан шыға алмайды.

- Қатысушы аудиториядан сайыстың аяқталғанынан кейін аудиториядан тапсырмаларды шығара алмайды.

- Күту аудиториясында және басқа қатысушылармен ауызша әңгімелесу болып жатқан аудиторияның маңында шу көтеруге тыйым салынады.

- Ауызша байқаудың аудио/бейне жазбасын жасауға қатысушыларға тыйым салынады.

- Ауызша жауаптан кейін қатысушы күту аудиторияға бару немесе өз кезегін күтіп отырған қатысушылармен сөйлесе алмайды.

**4 Сайыстардың өткізу рәсімі**

**4.1 Ауызша мәтінді түсіну сайысы (Listening)**

Қазылар алқасы бірінші турдың тәртіп ережелері туралы жалпы нұсқау жүргізеді, жауап парақтарын және тапсырмалардың толық жинақтамасын таратады. Кіріспе жұмыстардан кейін қатысушылар жазба турының бірінші сайысын, Listening, ағылшын тілін ауызша қабылдау дағдысын тестілеу жұмысын орындауға кіріседі.

Сайысты өткізу цифрлық аудиожазбаны қосу үшін техникалық құралдар қажет (CD плеер, ноутбук немесе жеке компьютер) + колонкалар және дыбысты күшейту құралдары.

Барлық қатысушыларға сапалы түрде естілуін тексеру үшін қазылар алқасының мүшесі жазбаны қосып қатысушыларға тапсырманың басы мен нұсқауды тыңдауға береді. Проблемалардың болуы барысында дауысының күші жөнделеді де, басқа да техникалық мәселелер шешіледі. Дыбысталудың сапасы барлық қатысушыларды қанағаттандырған кезде аудиожазба қайтадан басынан қосылады да сайыстың аяғына дейін тоқтатылмайды.

Оқылып жатқан мәтінге байланысты берілген тапсырмалар бір рет жазылған, ал мәтін өзі екі рет. “Now listen again” сөйлем немесе арнайы дыбыстық сигнал мәтінді екінші рет оқытылатынын белгілейді.

Сайыста екі тапсырма болса, олар бір МР 3 аудио файл форматта беріледі.

Жауап парақтарын толтыруға арналған уақыт, сонымен қатар цифрлік жазбаға енгізілген.

Сонымен, сайыстың жалпы уақыты жазбамен шектеледі, себебі мазмұндама рәсімі: тапсырмалар, қарастырылған үзілістер, оқылатын мәтін цифрлық жеткізушіге жазылған.

Жазбаны қосқаннан кейін қазылар алқа мүшесі тек “This is the end of the listening test” сөйлемнен кейін ғана тоқтады.

Жазылған мәтіндер транскрипцияларының екі көшірмесі бірінші турдың пакетіне салынады, бірақ қатысушылардың тарату материалына жатпайды.

Қажетті құралдардың болмау себебіне немесе жөнделмейтін техникалық кедергілердің болуына байланысты қазылар алкасының мүшелері өздері мәтіннің толық транскрипциясын қажетті үзілістерді сақтай отыра оқиды.

Қатысушылар аудиожазбаны тыңдау алдында сұрақтармен таныса алады.

Сайыс кезінде қатысушыларға аудиториядан шығуға тыйым салынады. Жазбаны тыңдау кезінде қазылар алқасы мүшелеріне сұрақ қоюға немесе шулауға болмайды.

Мазмұндама Олимпиада кезеңіне және сыныпқа байланысты 15 минуттан кем емес және 30 минуттан аспайтын уақытта өткізіледі.

Орындалудың жалпы уақытына жауапты жауап парағына көшіруге берілген 5 минутта енеді.

Тест бір немесе екі бөлімнен тұрады.

Listening бойынша ұпайлары дұрыс жауаптарының санымен белгіленеді. Қате жауаптары есепке алынбайды.

Бір дұрыс жауабы -1 немесе 2 ұпай.

Максималды алатын ұпайлар саны-20 ұпай.

Орындалудың нақты уақыты мен ұпайлары тапсырмаларда белгіленеді. Мысалы:

|  |
| --- |
| *Listening*  *Time -30 minutes*  *Total –* ***20*** *points*  *Task 1. Choose the correct answer for questions* ***1-5****. One example (0) has been done for you. Eg.: 0 - B*  *… …*  *1 correct answer =* ***2*** *points*  *Total=* ***10*** *points*  *Task 2. Choose the correct answer for questions* ***1-10.*** *One example (0) has been done for you. Eg.: 0 - А*  *… …*  *1 correct answer =* ***1*** *point*  *Total=* ***10*** *points* |

Аудиожазбаларға берілетін тапсырмалар әр түрлі типте болуы мүмкін, мысалы, келесі форматта:

- керекті сөздерді (сандарды) қою;

- көптік таңдау;

- аудиожазба бойынша сұрақтарға қысқа жауаптар жазу;

- сөйлемді аяқтау;

- схема/кестені/ картаны толтыру;

- дұрыс/ бұрыс (True / False) және т.б.

Бір сұраққа тек бір жауаптың болуы қажет.

Синонимді пайдалану, сөздердің қате, тым көп сөздің жазылуы дұрыс жауап болып есептелмейді.

Мазмұндамаға берілетін тапсырмалар типтерімен келесі қосымша сілтемелер арқылы танысуға болады.

<http://www.examenglish.com/KET/ket_listening_part1.htm> А1/А2 деңгейлері үшін

<http://www.examenglish.com/FCE/fce_listening.html> В1/В2 деңгейлері үшін

<http://www.examenglish.com/IELTS/IELTS_listening_part1.htm> С1/С2 деңгейлері үшін

Ауызша (Listening) мәтінді түсіну сайысы бірінші болып өткізіледі, себебі бір аудиторияда отырған барлық Олимпиада қатысушыларының назарын талап етеді.

Осы сайысты өткізгеннен кейін қатысушылар қалған бірінші турдың 3 тапсырмасын орындау үшін бөлінген уақытты өз еркімен пайдаланады. Бірақ осы әдістемелік ұсыныстарда және Олимпиаданың әр кезеңінің олимпиадалық тапсырмаларында көрсетілген уақытын пайдалану тиімді болады.

Жазуды аяқтағаннан кейін қатысушылар келесі тапсырманы орындауға көшеді. Қазылар алқасы тақтаға лексико-грамматикалық сайыстың басталу уақытан белгілейді.

**4.2 Лексико-грамматитикалық (Use of English) сайыс**

Use of English - ағылшын тілінің негізгі лексико-грамматикалық құрылымдары және олардың бір-бірімен сәйкестік заңдары, оның ішінде фразалық етістіктер, сөзжасам, орфография мен тыныс белгілері бойынша білімдері тексеріледі.

Осы сайысты өткізу үшін арнайы техникалық құралдар қажет емес. Лексико-грамматикалық тестіне Олимпиада кезеңіне немесе сыныпқа байланысты емес 20 минут беріледі.

Жалпы орындау уақытына жауапты жауап парағына көшіруге берілген 5 минутта енеді.

Тест 2-5 бөлімнен тұрады. Use of English ұпайы дұрыс жауаптар санының негізінде белгіленеді. Қате жауаптар есепке алынбайды. Жеке сұраққа бір ғана дұрыс жауаптың болуы мүмкін. Тапсырмада бір дұрыс жауапқа берілетін ұпайлар саны көрсетіледі. Максималды ұпай саны-20 ұпай.

Тапсырмалардың негізгі типтері:

- көптік таңдау;

- сөйлемдерде бос орындарды толықтыру;

- нұсқаларды сәйкестендіру;

- көптік таңдау; үміткер төрт ұсынылған нұсқадан таңдау арқылы бос орындарды толықтыру қажет;

- грамматикалық, тыныс белгілері, орфографиялық және басқа қателерді түзету;

- үміткер дұрыс жауаптың өз нұсқасын бере отырып, бос орындарды толықтырады;

- сөзжасам: үміткер бос орынға ұсынылған нұсқаға түбірлес сөз жазуы қажет;

- белгіленген сөзді пайдаланып, сөйлемдердің және сөздердің трансформациясы.

Мазмұндамаға берілетін тапсырмалар типтерімен келесі қосымша сілтемелер арқылы танысуға болады.

<http://www.examenglish.com/FCE/Use_of_English.htm> В1/В2 деңгейі үшін

[http://www.examenglish.com/CAE/cae\_reading\_use\_of\_english3.htm В2/1](http://www.examenglish.com/CAE/cae_reading_use_of_english3.htm%20%20В2/1) деңгейі үшін

Қатысушы тестті белгіленген уақыттан ерте орындаса, Reading тестін орындауға көшеді.

**4.3 Жазба мәтінін түсіну (Reading) сайысы**

Сайыс ағылшын тілінде жазба мәтінді қабылдау қабілетін тексереді. Қатысушыларға бір( немесе екі) мәтін оқып, сұрақтарға жауап беру. (Reading) өткізу үшін арнайы техникалық құралдар қажет емес. Олимпиада кезеңіне, сыныбына байланысты оқуға 30 минуттан кем емес 40 минуттан аспайтын уақыт беріледі. Жалпы орындау уақытына жауапты жауап парағына көшіруге берілген 5 минутта енеді. Тест 100-ден 1000-ға дейін сөздерден тұратын мамандырылған кітапшалардан алынған бір немесе екі мәтіннен және оларға қойылған сұрақтардан тұрады. Сөздер саны мен күрделілігі Олимпиада кезеңіне және сыныпқа байланысты.

Ұпай дұрыс жауаптар санының негізінде белгіленеді. Қате жауаптар есепке алынбайды. Жеке сұраққа бір ғана дұрыс жауаптың болуы мүмкін. Тапсырмада бір дұрыс жауапқа берілетін ұпайлар саны көрсетіледі. Максималды ұпай саны-20 ұпай.

Тестте әр түрлі форматтағы сұрақтар кездеседі:

- таблицаға, мәтіннің қысқа нұсқасына жазылмаған сөздерді қою;

- сұрақтарға қысқа жауаптар беру;

- көптік таңдау;

- тақырыптарға атаулар таңдау;

- сөйлемнің мәтіндегі мәліметтен сәйкестігін анықтау;

- суреттер мен сөйлемдерді тақырыптармен сәйкестендіру;

- негізгі мәтінге сөйлемдер енгізу және т.б.

Оқуға берілетін тапсырмалар типтерімен келесі қосымша сілтемелер арқылы танысуға болады.

<http://www.examenglish.com/KET/KET_reading1.htm> А1/А2 деңгейі үшін

<http://www.examenglish.com/KET/KET_reading1.htm> В1деңгей үшін

Қатысушы тестті белгіленген уақыттан ерте орындаса, Writing

тестін орындауға көшеді.

**4.4 Жазба сөйлеудің (Writing) сайысы**

Бұл секцияда жазба сөйлеудің әр түрлі форматтағы: қысқа жазудан дәлелденген эссеге дейін коммуникативті интенцияны пайдалану дағдысы бағаланады. Тапсырмаладың барлығы коммуникативті – мәдениаралық байланыс пен мәселе ұстанымдарына негізделіп, шығармашылық түрде орындалады. Қатысушы әр түрлі пән салаларында алған білім мен дағдыларына сүйене отырып, белгілі коммуникативті мақсаттың шешімін табуы қажет. «My family», «My future profession» және т.б алдын ала дайындалған мәтін жазуға болатын тапсырмалар алуға ұсынылмайды

Writing өткізу үшін арнайы техникалық құралдар қажет емес. Олимпиада кезеңіне, сыныбына байланысты жазуға 40 минуттан кем емес 60 минуттан аспайтын уақыт беріледі. Жалпы орындау уақытына жауапты жауап парағына көшіруге берілген 10 минутта енеді.

Өнімді дағды ретінде жазба сөйлеуге бірінші турдың жалпы ұпайынан 40 пайызы беріледі. Максималды мүмкін ұпай-40 ұпай.

Олимпиада кезеңіне және сыныпқа қарамастан, барлық жазба тапсырмалар бірдей критерийлер бойынша, тек шетел тілді меңгеру деңгейлерінің шеңберінде бағаланады.

- Тапсырма тақырыбының ашылуы. Бұл критерийде берілген тақырып бойынша қаншалықты дұрыс, толық, нақты жауап берілгені бағаланады. Тақырыпты ашу кезінде мәліметтердің сәйкестігі мен идеялары бағаланады-10 ұпай.

- Жауаптың сәйкестігі мен қисыны. Ой баяндауының анықтығы, дұрыс құрылымы, сөйлемдердің өзара байланысы - 10 ұпай.

- Лексикасының молдығы. Сөздік қорының алуан түрлілігі мен оны контексте қолданылу дағдысы бағаланады-10 ұпай.

- Орфография мен грамматика. Грамматикалық конструкцияларының нақтылығы мен күрделілігі, алуан түрлілігі бағаланады-10 ұпай.

Тапсырмалардың мазмұндық құрамы, күрделілігі мен типі, сөз санына қойылатын талаптар Олимпиада кезеңіне және сыныпқа байланысты. А1-А2 деңгейі үшін тапсырмада 45-50 сөз болуы мүмкін. Олимпиаданың төртінші кезеңінде (В2-С1 деңгейлері) қатысушылар бір тапсырмада 250-280 сөз жазады.

- Хаттың жазылуы. Жеке басты хат жазу, шынайы жалпы мәліметті іздеу және қамтамасыз ету, өз қалауын, тілегін, пікірін, арызын білдіре алу қабілеті бағаланады.

- Белгілі тақырыпқа немесе бастапқы сөйлемі берілген оқиға;

- Таблица немесе графикалық суретті, графикті әңгіме-талдау;

- Диаграмма немесе таблица, схема, графикалық мәліметтермен танысып, өз сөзімен әңгімелеу. Қатысушының жүйелеу, мүмкіндігінше мәліметтерді салыстыру, процестің кезеңдерін, заттарды немесе оқиғаларды әңгімелеу, бір нәрсенің жұмыс қағидасын түсіндіре алу қабілеті бағаланады.

- Шығарма (эссе). Қатысушыларға пікір, ой қорытындысы немесе мәселе таныстырылады. Оқушының мәселенің шешуін табу, өз пікірін дәлелдеу, белгілі фактілер мен пікірлерді салыстыру және сәйкестендіру, сонымен қатар ой қорытындысын, фактілерді дәлелдеу және бағалау қабілеттері бағаланады.

Қатысушыға тапсырмада бірнеше нұсқаудан бір сұрақ таңдау қажет. Мысалы, бірінші тапсырма ресми емес хат жазу болса, сұрақтардың келесі нұсқалары болуы мүмкін: досын қонаққа шақыруы, досына өз жазғы демалысы туралы әңгімелеу, досының бір нәрсе істеуін сұрау және т.б. Осылайша, тапсырма типі бір, бірақ мазмұндық құрылымы өзгеріп отырады.

Жазба тапсырмалар типтерімен келесі қосымша сілтемелер арқылы танысуға болады.

<http://www.examenglish.com/KET/KET_writing_part8.htm> А1/А2 деңгейі үшін

[http://www.examenglish.com/PET/PET\_writing.htm](http://www.examenglish.com/PET/PET_writing.htm%20)  B1/B2 деңгейі үшін

Егер қатысушы тестті белгіленген уақыттан ерте орындасса, аудиториядан шыға алады. Осы сәтте жауап парағында қазылар алқа мүшесімен жұмыстың тапсырғаны туралы нақты уақыты белгіленеді.

Барлық жазба сайыстар аяқталғаннан кейін қазылар алқасы жауап парақтарын тексереді де бірінші турдың хаттамасына ұпайларды енгізеді. Қатысушыларды ұпайларының төмендеуіне байланысты орналастырады. Хаттама қазылар алқа төрағасының қолымен бекітіледі де, ұйымдастырушы комитетінің өкіліне тапсырылады. Бірінші турдың жалпы нәтижелері арнайы тақтаға ілініп, олимпиада қатысушыларының барлығына қолжетімді болуы қажет.

**4.5 Ауызша сөйлеу (Speaking) сайысы**

**(Speaking)**  сайысы – шетел тілде сөйлеу дағдыларын, ағылшын тілінде монолог, диалог жүргізуінің жалпы дағдыларын бағалау.

Аталған сайыс, бірінші турдан кейін келесі күні (немесе бірнеше күннен кейін) өткізіледі. Екінші турға жазба бөлімінің ұпайларына қарамастан, олимпиада қатысушыларының барлығы қатыстырылады. Бірінші, екінші турларының ұпай сандары бірдей маңызды. Бұл бірінші турда төмен ұпай алған қатысушыларға, екінші турда табысты қатысуына байланысты, жоғары қорытынды ұпай алуға мүмкіндік береді. Қазылар алқасына ауызша жауаптарының аудиожазбасын жүргізуге ұсынылады. Олимпиаданың бірінші, екінші, үшінші кезеңдерінде жауаптардың жазбасын жасау мүмкін, бірақ міндетті емес. Төртінші кезеңде жауаптардың жазбасын жасау міндетті. Сондықтан қатысушылардың жауаптарының аудио/видеожазбасын жасау үшін арнайы техникалық құрал қажет (магнитофон, цифрлық диктофон немесе компьютер).

Ауызша емтиханға оқушылар екеуден кіреді. Қатысушылар жұптары мен кезек қазылар алқа мүшелерімен немесе аудитория кезекшілерімен құрастырылады. Бір мектеп немесе бір аймақтан оқушылардан жұп құралмайды. Қалған үміткерлердің саны жұпсыз болса, үштік құрастырылады. Әр үміткер жеке бағаланады. Бір бөлімнің уақыты-15 минуттай. Тапсырмалар үштікпен орындалса, уақыты да көбейеді.

Емтихан үш бөлімнен тұрады, әр жұпқа бөлінетін жалпы уақыт 10-15 минуттай.

Бірінші бөлім (кіріспе): 3-4 минуттай қазылар алқасы қатысушының әуестігі, оқуы, отбасы туралы әңгімелеседі. Мақсаты - қатысушыны сергіту, таныс тақырыптарға әңгімелесу.

Екінші бөлімі (монолог): қатысушы ұсынылған тапсырмалардың ішінен бір карточка- тапсырманы таңдап алады да, 3-5 минут ішінде берілген кілтті сөздерді/сөйлемдерді пайдалана отырып, тақырыпты ашуға тиіс. Шетел тілін меңгергені бастапқы деңгейдегі қатысушыларға салыстыру/ суретті әңгімелеу (2-ден 5-ге дейін), сурет бойынша сұрақтарға жауап беру. Екінші бөлімнің тақырыбы жалпылама, күрделі және проблемалық сипатта. Алдын ала дайындалған мәтін түрі "My family", "My future profession" және т. б. Тапсырма ретінде ұсынылмайды. Сұрақтардың мазмұнды күрделілігі біртіндеп артады. А2 деңгейінде «How do adults spend their free time?» сұрақтарды қоюға болса, В2 деңгейінде «Energy Saving Tips for Schools» проблемалық сұрақ қойылады.

Үшінші бөлім ( диалог): қатысушылар ұсынылған тапсырмалардың ішінен белгіленген проблема/ тақырыпқа бір карточка- тапсырманы таңдап алады. Мысалы, бірлескен мектептік ғылыми жоба бойынша бір жалпы шешімге келуін талап етеді. Тақырып талқылауға қызықты және әлеуметті- маңызды болуы тиіс. Карточкада кілтті сөздер немесе бағыт беретін сұрақтар жазылған. Қатысушылар бірлескен талдаудың барысында сұрақтарға жауап беруі қажет. Тапсырмаға 3-5 минут беріледі. Олимпиаданың бірінші, екінші және үшінші кезеңдерінде қазылар алқасы өз шешімдері бойынша қатысушыға ауызша жауап дайындау үшін 1-2 минут беруі мүмкін. Республикалық кезеңде ауызша жауапты дайындау үшін уақыт берілмейді.

Speaking кезектесіп, сұхбат жүргізе отырған екі–үш емтихан алушылармен бағаланады да, жауаптың жазба хаттамасы толтырылады.

Бір жұптың сөйлесуі аяқталғаннан кейін қазылар алқасының мүшелері қатысушыларға тәуелсіз баға қояды, салыстырады да, жалпы орташа ұпай шығарады.

Олимпиада кезеңіне және сыныбына қарамастан Speaking шетел тілді меңгерген деңгейінің шеңберінде бес параметр бойынша бағаланады. Параметрдің әрқайсысы бағаның 20 пайызын құрайды:

- Мазмұны. Бұл критерийде берілген тақырыпқа қаншалықты дұрыс, толық, нақты жауап берілгені есептеледі. Тақырыпты ашу кезінде мәліметтің сәйкестігі мен идеялары бағаланады.

- Сөйлеудің өзара байланысы мен еркіндігі. Сұрақтарға берілген жауаптардың қаншалықты еркін, табиғи және бір- бірімен байланысы жоғары.

- Лексика. Сөздік қордың алуан түрлілігі мен контексте қолдана білуі бағаланады.

- Грамматика. Грамматикалық конструкцияларының нақтылығы, күрделілігі мен алуан түрлілігі бағаланады.

- Айтылуы. Сөйлемдер мен фразалар, сөздер, жеке дыбыстар қаншалықты нақты және анық айтылады. Сонымен қатар ағылшын тілінің фонетикалық спецификасы мен айтылу ырғағы есепке алынады.

Айтылу тапсырмалар типтерімен келесі қосымша сілтемелер арқылы танысуға болады.

<http://www.cambridgeenglish.org/exams/young-learners-english/> A1/A2 деңгей үшін

<http://www.cambridgeenglish.org/exams/preliminary/preparation/> B1/B2 деңгей үшін

Ауызша жауаптан кейін қатысушы куту аудиториясына баруына немесе өз кезегін күтіп отырған қатысушылармен сөйлесе алмайды.

Айтылу үшін қойылатын ұпайлар сайыстан кейін бірден қойылмайды. Сайыс аяқталғаннан кейін қазылар алқасы жалпы нәтижені талдайды, бағалардың алшақтығы тым үлкен болса, жауаптардың хаттамаларын салыстырады да даулы ұпайлары бар қатысушылардың жауаптарының аудиожазбасын тыңдап, екінші турдың хаттамасына қорытынды ұпай қояды. Қатысушылар ұпайларының төмендеуіне сай жалғасады. Хаттама қазылар алқасының төрағасының қолымен бекітіледі де ұйымдастырушы комитетінің өкіліне тапсырылады. Екінші турдың жалпы нәтижелері арнайы тақтаға ілініп, олимпиада қатысушыларының барлығына қолжетімді болуы қажет.

**5 Жазба жұмыстарының тексеру әдістемесі мен ауызша сайыста ұпайлардың қойылуы**

Тексерілетін сөйлеу әрекеті мен тапсырмалар типтері Олимпиада қатысушыларының тілдік дағдыларын бағалау рәсімін анықтайды.

Қазылар алқасы тек жауап парақтарын қарастырады. Тексеру барысында және аппеляция рәсімі кезінде тапсырмалар беттері мен шимайжазба дәптерлері ескерілмейді. Егер шимайжазба дәптерінде жауабы дұрыс болса да, ал жауап парағында қате болса, ұпай қойылмайды.

Жауаптың әр парағы екі тәуелсіз қазылар алқасының мүшелерімен тексеріледі.

Ауызша және жазбаша сөйлеу түсінігін тексеру сайыстарында және лексико-грамматикалық сайыста әр типтегі тест тапсырмалары қолданылады. Сонымен, олимпиада тапсырмаларын дұрыс таңдауының нәтижесінде әр сұраққа жауаптың бір ғана дұрыс нұсқасы болғаны қазылар алқа мүшелерінің бағаларының алшақтауына жол бермейді.

Өнімді дағдыларын тексерген кезде, бағаның әділдігі жазылым мен айтылым бойынша тапсырмалар параметрлеріне сәйкес жасалған стандартты критерийлердің пайдалануымен қамтамасыз етеді. Бағадағы алшақтық 3 ұпайдан аспаса, орташа ұпай қойылады. Бағадағы алшақтық 3 ұпайдан асса, жазба жұмысы тағы бір рет тексеріледі немесе ауызша жауаптарының хаттамалары салыстырылады, ауызша жауаптың аудиожазбасы тыңдалады. Ортақ талдаудан кейін қорытынды ұпай қойылады.

Қазылар алқасы нәтижелерді жарияламайды, олимпиада турларының кезінде жәнеаяқталғаннан кейін де ауызша немесе басқа түрде қатысушылардың жұмыстарының бағасын бермейді. Тур сайыстарының барлығы аяқталғаннан кейін және барлық жұмыстардың тексерілгенінен кейін қазылар алқасы нәтижелерді турлар хаттамасына енгізеді. Олимпиада қатысушылардың аты-жөндері ведомостьке ұпайларының төмендеуіне байланысты орналасады. Нәтижелер арнайы тақтаға ілініп, олимпиада қатысушыларының барлығына қолжетімді болуы қажет.

Қорытынды баға бірінші және екінші турлардың орташа ұпайы болып саналады. Келесі формула бойынша (1 тур +2 тур) ÷ 2 есептеледі.

Қорытынды нәтижелері аппеляция аяқталғаннан кейін қатысушылардың ұпайларына өзгеріс енгізіп, Қазылар алқасының соңғы отырысынан кейін жарияланады.

Қатысушылардың қорытынды нәтижелері қорытынды ведомостьке жоғары ұпайдан төмендеуіне қарай енгізіледі. Қорытынды ведомостьке өзгерістер енгізілмейді.

Қорытынды ведомостінің негізінде және Қазақстан Республикасының Ғылым және Білім Министрлігінің бұйрығына сәйкес, Олимпиаданың жеңімпаздары мен жүлдегерлері анықталады.

**6 Қатысушылар жұмыстарының көрсетілімі мен олимпиада тапсырмаларының талдау рәсімі**

Олимпиада тапсырмаларын талдауының негізгі мақсаты- қатысушыларды ұсынылған тапсырмалардың дұрыс жауаптарымен таныстыру, негізгі қателері мен кемшіліктерін түсіндіру, оларға қойылған ұпайлар әділ және қабылданған бағалау жүйесіне сәйкес келетінін қатысушыларға сендіру. Сонымен қатар тапсырмалар талдауы тексеріс нәтижелері бойынша негізсіз аппеляциялардың санын азайтуға тиісті.

Талдау барысында қазылар алқасының мүшелері әр тапсырманың бағалау критерийлерін толық түсіндіреді, тұпнұсқалық дереккөздерін көрсетеді де, тапсырмалар алынған интернет-ресурстарына сілтемелер береді, тапсырмалардың кілттерін ұсынады.

Тапсырмалар талдауы олимпиаданың барлық турларының өткізілуінен кейін және қатысушылар жұмыстарының толық тексерісінен кейін өткізіледі. Олимпиада бағдарламасында көрсетілген уақытта барлық қатысушылар бірдей жұмыстар талдауына жіберіледі.

Тапсырмаларды талдау үшін арнайы компьютер, проектор, экран, микрофонмен жабдықталған үлкен аудитория қажет. Жұмыстардың көрсетілімі тапсырмалар талдауынан жеке өткізіледі. Қатысушылар бір- бірден өз бетінше тек өз жұмыстарын ғана қарап шығады. Ата-аналар мен команда жетекшілері жұмыс көрсетіліміне кіргізілмейді. Жұмыстарда әр түрлі жазбалар жасауға, аудиториядан шығаруға, суреттеуге тыйым салынады. Қатысушылар өздерінің берген жауаптарының бағасы бойынша қазылар алқасына сұрақ қоя алады. Қазылар алқасы қатысушының жұмысындағы тапсырмасы бойынша берілген бағасын өзгертуін дәлелдеген жағдайда, өзгерістер қазылар алқасының төрағасымен келісіледі де, аппеляция хаттамасына толтырылады.

**7 Аппеляция рәсімі**

Қатысушы Олимпиада жұмысының бағасымен келіспеген жағдайда өткізіледі. Аппеляция қазылар алқасының барлық мүшелерінің қатысуымен қарастырылады да, қазылар алқасының төрағасымен келісіледі.

Аппеляция олимпиаданың барлық сайыстарының аяқталғанынан кейін, жұмыстардың көрсетілімі мен тапсырмалар талдауынан кейін, Олимпиада бағдарламасында көрсетілген уақытта өткізіледі.

Аппеляция өткізу үшін қатысушы Олимпиада қатысушыларына жұмыстар көрсетілімнен бір сағаттан кейін жазба түрінде қазылар алқа төрағасының атына белгіленген формадағы арызын береді.

Аппеляцияны қарастыру кезінде арыз жазған қатысушы ғана қатысады. Қатысушыға жұмысы тексерілгенін және критерийлерге сай әділ бағаланғанын, ұпай санаған кезінде қате жіберілмегенін көруге мүмкіндік беріледі. Қатысушының бағасы аппеляция барысында әр жаққа өзгерілуі мүмкін. Аппеляция кезінде есептелмеген қосымша техникалық немесе басқа да қателер анықталса, қайтадан есептелген ұпай қатысушыға берілмейді.

Бағалау әдістемесі мен критерийлер аппеляцияға берілмейді де, қайта қарастыруға жатпайды.

Аппеляция өткізу қазылар алқа мүшелерінің, қазылар алқа төрағасының және арыз жазған қатысушының қолдары қойылған хаттамамен толтырылады. Аппеляция өткізуің бейнежазбасын жасаған дұрыс.

Аппеляцияны қарастырғаннан кейін, қазылар алқасы аппеляцияда қойылған ұпайлардың сақталуы немесе аппеляцияны қанағаттандыруы және ұпайлардың түзетілуі туралы шешім қабылдайды. Аппеляция шешімі қорытынды болып есептеледі де, қайтадан қарастыруға жатпайды.

Аппеляция нәтижелері есепке алынған, қазылар алқа мүшелерінің және төрағасының қолдары қойылған қорытынды кесте Олимпиада нәтижелерінің ресми жариялануы болып есептелінеді. Олимпиада нәтижелерінің қорытынды кестесінің негізінде және Қазақстан Республикасының Ғылым және Білім Министрлігінің бұйрығына сәйкес, Олимпиаданың жеңімпаздары мен жүлдегерлері анықталады.

**Қорытынды**

Осы әдістемелік ұсыныстар Қазақстан Республикасындағы шеттілдік білімінің замануи стандарттарына сәйкес құрастырылған.

Олимпиада тапсырмаларының мазмұны мен Олимпиада құрылымының жетілдіруі Олимпиадаға дайындық үрдісіне де, мектепте ағылшын тілін оқытудың жалпы үрдісіне де сапалы өзгерістер енгізуге бағытталған. Біріншіден, ЖЕБ шкаласының аясында орта және жоғары мектепке ұсынылған тілдік біліктерін бағалау үшін халықаралық стандартматериалдарын қолданылуы Олимпиадаға қатысушылардың дайындық рәсімін жеңілдетеді. Дүниежүзілік ақпарат желісі халықаралық емтихандарға дайындалу үшін көптеген оқу-әдістемелік және практикалық материал ұсынады. Барлық тілдік дағдыларды дамыту үшін әр түрлі тапсырмалар мен жаттығуларды орындаудайындығыбойынша әзірленген ұсыныстарды пайдалануға мұғалімдердің мүмкіндігі бар. Тапсырмалардың дайын үлгілерін пайдалануы оқушылардың олимпиадаға өздігінше дайындалу үрдісін жеңілдетеді. Екіншіден, олимпиадаға дайындық келешек практикалық құндылыққа даие. ШетелЖОО түсу, тағылымдама бағдарламаларына қатысу, халықаралық тілдік тест форматымен таныс адам, керек болған жағдайда IELTS немесе FCE жоғары нәтижемен тапсыра алады.Үшіншіден, өнімді және рецептивті дағдыларын, грамматикалық және теориялық білімдерін ауызша және жазба тілінде бірдей меңгерген, мәдениаралық қатынасы үйлесімді дамыған субъектің калыптасуына тілдік біліктерінің кешенді тексерісі ықпал етеді. Төртіншіден, Олимпиаданың жаңа форматы қатысушылардың тек сөйлеу дұрыстығын бағалау емес, олардың шығармашылық әлеуетін анықтау мен дамытуға бағытталған.

Олимпиада тапсырмаларының мазмұны мен Олимпиада құрылымынының жетілдірілуі заманауи әлеуметтік-экономикалық талаптарға сай мектепте ағылшын тілін оқыту үрдісін сапалы өзгертуге мүмкіндік береді.